
	1.
	Rīkojuma projekts
1.3. nekustamā īpašuma "Valta" (kadastra numurs 6050 003 0486) sastāvā esošās zemes vienības (kadastra apzīmējums 6050 003 0390) daļas 0,4167 ha platībā (pēc kadastrālās uzmērīšanas platība var tikt precizēta) Bērziņu pagastā, Krāslavas novadā, par 2 299,16 euro atbilstoši noteiktajai atlīdzībai  (4 373,66 euro par vienu hektāru un 3 620,35 euro par vienu hektāru zemes vienības daļai 0,0572 ha platībā (kadastra apzīmējums zemes ierīcības projektā 6050 003 0470). Ja platība tiks precizēta, atlīdzības apmēra noteikšanai izmantot noteikto cenu par vienu hektāru.
	Priekšlikums
Aicinām precizēt rīkojuma projekta 1.3. apakšpunktā ietverto informāciju par atsavināmās zemes vienības daļām, norādot to platības un kadastra apzīmējumus zemes ierīcības projektā. Vienlaikus aicinām rīkojuma projekta 1.3. apakšpunktā precizēt, uz kurām zemes vienības daļām attiecināma katra norādītā cena par vienu hektāru.  

Pamatojums:
Rīkojuma projekta 1.3. apakšpunktā nav viennozīmīgi identificējamas atsavināmās zemes vienību daļas un to skaits, līdz ar to minētajā apakšpunktā ietvertā informācija ir precizējama.
 
Piedāvātā redakcija
-
	Annija Būda (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Tiesiskai skaidrībai lūdzam tiesību akta lietai pievienot anotācijā minētos 2026. gada 12. jūnijā aktualizētos nekustamā īpašuma “Pierobeža” sastāvā ietilpstošo zemes vienību ar kadastra apzīmējumu 6080 003 0145 un 6080 003 0146 vērtējumus. Ja minētie vērtējumi nav aktualizēti, lūdzam izvērtēt pievienoto vērtējumu aktualizēšanas nepieciešamību.

Pamatojums:
Anotācijā norādīts, ka minēto zemes vienību vērtējumi aktualizēti 2026. gada 12. jūnijā, savukārt tiesību akta lietai pievienotajos vērtējumos norādīts, ka tie ir aktualizēti 2025. gada 17. jūlijā. Saskaņā ar Ministru kabineta 2021. gada 7. septembra noteikumu Nr. 606 “Ministru kabineta kārtības rullis” 44. punktu tiesību akta lietai pievieno dokumentus, kas apliecina projektā regulējamo tiesisko attiecību likumību un bez kuriem nav iespējams pieņemt lēmumu pēc būtības. 
 
Piedāvātā redakcija
-
	Annija Būda (TM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Tiesiskās skaidrības nodrošināšanai lūdzam precizēt anotācijā norādīto sertificēta nekustamā īpašuma vērtētāja noteikto nekustamā īpašuma “Lazdiņi” zemes cenu par vienu hektāru.

Pamatojums:
Rīkojuma projektā, vērtējumā un citviet anotācijā nekustamā īpašuma “Lazdiņi” zemes cena par vienu hektāru norādīta 4 371,08 euro apmērā, savukārt anotācijas 1.3. sadaļas “Risinājuma apraksts” beigās norādīta cena 2 647,89 euro par vienu hektāru, tādējādi nepieciešams anotāciju precizēt. Atbilstoši Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” 2. punktam sākotnējās ietekmes izvērtēšanas rezultātus atspoguļo anotācijā.
 
Piedāvātā redakcija
-
	Annija Būda (TM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Aicinām pievienot dokumentus, kas apliecina, ka nekustamo īpašumu pašreizējie īpašnieki ir informēti par attiecīgo nekustamo īpašumu vai to daļu atsavināšanas nepieciešamību sabiedrības vajadzībām, kā arī par iespēju sniegt atlīdzības noteikšanai nepieciešamo informāciju.

Pamatojums:
No pievienotajiem dokumentiem nav konstatējams, ka nekustamo īpašumu “Krastkalni”, “Mazeglītes” un “Kraujas-1” pašreizējiem īpašniekiem būtu nosūtīti paziņojumi par nekustamo īpašumu atsavināšanas nepieciešamību sabiedrības vajadzībām. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 18. panta pirmo un ceturto daļu institūcija nekustamā īpašuma īpašniekam nosūta paziņojumu par īpašuma vai tā daļas atsavināšanas nepieciešamību, kā arī par iespēju sniegt atlīdzības noteikšanai nepieciešamo informāciju. Savukārt atbilstoši Ministru kabineta 2021. gada 7. septembra noteikumu Nr. 606 “Ministru kabineta kārtības rullis” 44. punktam tiesību akta lietai pievienojami dokumenti, kas apliecina projektā regulējamo tiesisko attiecību likumību un ir nepieciešami lēmuma pieņemšanai pēc būtības.  

